

**Халықаралық әуесқой бокс қауымдастығының конгресін дайындау және өткізу жөніндегі ұйымдастыру комитетін құру туралы**

Қазақстан Республикасы Премьер-Министрінің 2010 жылғы 7 қазандағы № 139-ө Өкімі

      2010 жылғы 29 қазан - 5 қараша кезеңінде Алматы қаласында Халықаралық әуесқой бокс қауымдастығының конгресін (бұдан әрі - Конгресс) сапалы дайындауды және өткізуді қамтамасыз ету мақсатында:

      1. Қоса беріліп отырған Конгресті дайындау және өткізу жөніндегі ұйымдастыру комитетінің (бұдан әрі - Ұйымдастыру комитеті) құрамы бекітілсін.

      2. Ұйымдастыру комитеті 2010 жылғы 20 қазанға дейінгі мерзімде Конгресті дайындау және өткізу жөніндегі протоколдық-ұйымдастыру іс-шараларының жоспарын әзірлесін және бекітсін.

      3. Осы өкімнің іске асырылуын бақылау Қазақстан Республикасы Туризм және спорт министрлігіне жүктелсін.

*Премьер-Министр                            К. Мәсімов*

Қазақстан Республикасы

Премьер-Министрінің

2010 жылғы 7 қазандағы

№ 139-ө өкімімен

бекітілген

 **Халықаралық әуесқой бокс қауымдастығының конгресін дайындау және өткізу жөніндегі ұйымдастыру комитетінің құрамы**

Есімов                      - Алматы қаласының әкімі, төраға

Ахметжан Смағұлұлы

Қанағатов                   - Қазақстан Республикасы Туризм және

Елсияр Баймұхамедұлы          спорт министрлігі Спорт комитетінің

                              төрағасы, төрағаның орынбасары

Әбілғазин                   - «Қазақстандық бокс федерациясы» заңды

Данияр Рүстемұлы              тұлғалар бірлестігінің атқарушы

                              директоры (келісім бойынша), төрағаның

                              орынбасары

Хавлахат                    - Қазақстан Республикасы Туризм және

Болат                         спорт министрлігінің Спорт комитеті

                              «Ұлттық штаттық командалар және спорт

                              резерві дирекциясы» республикалық

                              мемлекеттік қазыналық кәсіпорны жоғары

                              жетістіктер спорты және халықаралық

                              байланыстар басқармасының бастығы,

                              хатшы

Жошыбаев                    - Қазақстан Республикасы Сыртқы істер

Рәпіл Сейітханұлы             министрлігінің жауапты хатшысы

Садықов                     - Қазақстан Республикасы Денсаулық сақтау

Болат Нұрмырзаұлы             министрлігінің жауапты хатшысы

Әубәкіров                   - Қазақстан Республикасының Ішкі істер

Амантай Акрамұлы              вице-министрі

Бектұров                    - Қазақстан Республикасының Көлік

Азат Ғаббасұлы                және коммуникация вице-министрі

Бөрібаев                    - Қазақстан Республикасының Мәдениет

Асқар Ысмайылұлы              вице-министрі

Сарыбеков                   - Қазақстан Республикасының Білім

Махметғали Нұрғалиұлы         және ғылым вице-министрі

Оразов                      - Қазақстан Республикасының Байланыс

Нұрай Нұрғожаұлы              және ақпарат вице-министрі

Кәрбозов                    - Қазақстан Республикасы Қаржы

Қозы-Көрпеш Жапарханұлы       министрлігінің Кедендік бақылау

                              комитетінің төрағасы

Досымбетов                  - Қазақстан Республикасы Ұлттық

Тимур Камалұлы                олимпиада комитетінің бас хатшысы

                              (келісім бойынша)

Хайдаров                    - Алматы қаласының әкімдігі туризм,

Қайырболат Саламатұлы         дене шынықтыру және спорт

                              басқармасының бастығы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК